Førdespollen lykt

Førdespollen lykt er plassert på Eikelandsskjæret i Førdespollen. norgeskart.no 

Lykta har karakteristikk Oc WRG 6s, det vil si fast lys med formørkelse hvert sjette sekund og fargene hvit, rød og grønn er brukt for å markere sektorene. Lykta ble bygget på 60-tallet for å lede trafikken i Førdespollen, samt inn og ut av Førdespollen mot Bømlafjorden og Rødspollen. 

Sikre farleder
De hvite (trygge) sektorene til lykta markerer:
1: Åpningen mot Bømlafjorden
2: Innseilingen til Liereid havn
3: Øyasundet, hvor leia går videre inn til havna i Førde i Hordaland
4: Drangsøysundet, inn til småbåthavna i Førde i Hordaland
5: Lille Straumen, inngangen til Rødspollen
6: Leia inn til Vestvikvågen, hvor det tidligere lå en hermetikkfabrikk, senere fiskeoppdrett, nå småbåthavn.

Overlappende fyrlykter
For båter på vei inn eller ut av Førdespollen er Mosterhamn lykt med på å overlappe Førdespollen lykt i innseilingen.

 Referanser 

Kategori:Samferdsel i Sveio
Kategori:Sjøfart i Vestland
Kategori:Byggverk i Sveio
Kategori:Artikler i sjøfart-prosjektet